Baðlón á Íslandi

Baðlón eru stór upphituð lón sem líkjast sundlaugum í heitu vatni sem að eru stór sess í nútíma ferðamannaiðnaði á Íslandi. Það eru starftæk tíu baðlón á Íslandi og mörg önnur í vinnslu. Mörg baðlón spruttu upp á stuttum tíma á þriðja áratugi 21. aldar og hefur verið lýst sem nýju gullgrafaræði.

 Starfandi baðlón 

 Gamla laugin (Secret Lagoon) 
Secret Lagoon eða Gamla laugin var búin til árið 1891 á Flúðum á Suðurlandi og er því elsta sundlaug Íslands. Vaðmálahver, Básahver og Litli Geysir sjá um allt vatn sem að kemur í lónið. Í seinni tíð var lauginni breytt í baðlón.thumb|Bláa lónið árið 2017.
 Bláa lónið (Blue Lagoon) 
Árið 1976 myndaðist lón í kjölfar starfsemi Hitaveitu Suðurnesja í Svartsengi skammt frá Grindavík á Reykjanesi, og árið 1981 fór fólk að baða sig í lóninu þegar í ljós kom að böðun hefur jákvæð áhrif á húðsjúkdóminn psorisasis. Opnuð var baðaðstaða fyrir almenning árið 1987 og Bláa Lónið hf. var stofnað árið 1992 og tók yfir rekstur baðstaðarins árið 1994. Í lóninu kemst kaldur sjór og grunnvatn í snertingu við heitt innskotsberg á miklu dýpi þar sem Ameríku og Evrasíu flekarnir tengjast. Vökvinn snögghitnar og stígur upp á yfirborð jarðar og kísill losnar úr berginu og úr verður hvít leðja. Blágrænir þörungar af eru þar sem og sérstæð baktería sem hefur fengið nafnið silicibacter lacuscaerulensis.

 Jarðböðin við Mývatn (Mývatn Nature Baths) 
Jarðböðin við Mývatn á Norðurlandi opnuðu þann 30. júní 2004 eftir að framkvæmdir höfðu staðið yfir frá því að Valgerður Sverrisdóttir iðnaðarráðherra tók fyrstu skóflustungu í október 2003. Jarðböð áttu sér langa sögu við Mývatn og hafði þetta verið draumur heimamanna í langan tíma. Baðvatnið í böðunum rennur úr borholu Landsvirkjunar í Bjarnarflagi. Árið 2026 munu böðin fara í gegnum stórar endurbættir og mun nýtt húsnæði opna með nýjum gufuböðum, búningsklefum og veitingastaðaðstöðu.

 Laugarvatn Fontana 
Laugarvatn Fontana opnaði 3. júlí 2011 við Laugarvatn á Suðurlandi sem heilsulind. Gufubað var áður á svæðinu frá 1930 til 2007. Í stað einnar stórrar laugar hefur Fontana að geyma marga mismunandi potta, aðstöðu út á Laugarvatnið og minni sundlaugar. Árið 2026 mun lónið fá nýja sundlaug, saunur og bætta aðstöðu.https://www.facebook.com/laugarvatnfontana/posts/pfbid0rWnMRAwS9zcQHTk5mRCGHYicuQqXVszVy6sU32rtHjFsTQX6cdpomZpSz63USPVMl?locale=is_IS

 Krauma 
Krauma opnaði 24. október 2017 í Reykholtsdal í Borgarfirði á Vesturlandi. Í stað hefðbundna baðlóna hefur Krauma fimm heita potta í stað stórrar laugar ásamt heilsulind og veitingastaða. Vatn í pottana kemur Deildartunguhver.
 GeoSea Geothermal Sea Baths 
Fyrsta skóflustunga að sjóböðum á Húsavík var tekin í september 2016. Baðlónið GeoSea Geothermal Sea Baths var opnað 31. ágúst 2018. Tímaritið Time nefndi baðlónið á lista yfir 100 bestu staðina til þess að heimsækja á heimsvísu árið 2019.

 Vök Baths 
Vök Baths við Urriðavatn skammt frá Egilsstöðum á Austurlandi opnaði í júlí 2019. Jarðhitinn í Urriðavatni uppgötvaðistþegar ákveðnar tuskuvakir héldu sér á vatninu sama hvernig frysti. Vakirnar voru í þá daga notaðar til að þvotta á vetrum þegar erfitt var að komast í vatn. Framkvæmdir hófust í júlí 2018 með sundlaug, bar og tveggja sundlauga á vatninu.

 Sky Lagoon 
Sky Lagoon á Kárnesi í Kópavogi opnaði þann 30. apríl 2021. Framkvæmdakostnaður var fimm milljarðar samkvæmt Viðskiptablaðinu. Eitt aðalsmerki baðlónsins er sjö skrefa ferðalag um lónið. Baðlónið er næststærsta á Íslandi á eftir Bláa lóninu. Fyrst var tilkynnt um verkefnið í júlí 2019 þegar kandíska fyrirtækið VIAD fjárfesti í verkefninu, og í desember 2019 var tilkynnt um opnun árið 2021.

 Skógarböðin (Forest Lagoon) 
Fyrst var tilkynnt um opnun baðlóns í skóginum við Vaðlaheiði í grend við Akureyri í maí 2021, eftir að hjónin Finnur Aðalbjörnsson og Sigríður María Hammer festu kaup á jörð á svæðinu ári fyrr. Skógarböðin opnuðu þann 22. maí 2022 með notkun vatns sem fannst við gerð Vaðlaheimaganga árið 2018. Í lóninu er stór laug, önnur minni, kaldur pottur og sána. Auk þess má finna þar tvo bari í laugunum.

 Sjóböðin í Hvammsvík (Hvammsvík Hot Springs) 
Þann 14. júlí 2022 opnaði athafnamaðurinn Skúli Mogensen sjóböðin í Hvammsvík staðsett í Hvalsfirði á Vesturlandi. Böðin voru byggð ofan á vinsælum náttúruböðum sem að voru í fjöruborðinu. Þjónustuhús lónsins var byggt á gömlum braggagrunni frá stríðsárunum sem að má finna víða í Hvammsvík.

 Hálendisböðin 
Hálendisböðin á Kerlingarfjalli á hálendinu opnaðu sumarið 2024 í húsnæði hótels og veitingaaðstöðu. Böðin eru rekin af Bláa lóninu hf. Í böðunum eru heitar setlaugar, kaldur pottur og  sána með útsýni yfir fjallgarðinn.

 Laugarás Lagoon 
Laugarás Lagoon opnaði í Laugarási í Bláskógarbyggð við bakka Hvítáar, þann 15. október 2025. Verkefnið kostaði þrjá milljarða króna. Framkvæmdir hófust í september 2023 og áttu upphaflega að heita Árböðin. Lónið er staðsett á tveimur hæðum sem gengið er í gegn inni í fossi. Á útisvæði eru tvær sánur, útisturtur, kaldur pottur og heitur pottur í rjóðri.

 Fyrirhuguð baðlón 

 Væntanleg verkefni 

 Vestmannaeyjar 
Í desember 2020 var tilkynnt að uppbygging baðlóns í Vestmannaeyjum væri í smíðum á svæði sem að er kallað skansinn. Í nóvember 2024 tilkynnti fyrirtækið Lavaspring Vestmannaeyjar ehf. fyrirætlanir sínar um að reisa hótel og baðlón á skansinum. Stefnt er að opnun á árinu 2026.

 Skagaströnd 
Tilkynnt var um uppbyggingu baðlóns við Hólanes á Skagaströnd á Norðurlandi í mars 2021. Tilkynnt var um afhendingu sveitarfélagsins Skagastrandar fyrir vatni vegna uppbyggingar á lóninu í janúar 2022.

 World Class Fitjar 
Í september 2021 var tilkynnt að líkamsræktarstöðin World Class hygðist opna stærðarinnar baðlón með hóteli og líkamsræktarstöð við Fitjar í Reykjanesbæ. Búist er við að lónið opni árið 2028.

 Mountain Lagoon 
Í júlí 2022 fram umhverfismat vegna Mountain Lagoon sem rísa á við Skíðaskálann í Hveradölum í Ölfusi. Baðlónið mun nota vatn frá Hellisheiðarvirkjun og vera á stærð við Bláa lónið, að sögn aðstandanda.https://www.olfus.is/static/files/Skipulag/2022/hveradalir-alit-skipulagsstofnunnar-um-umhverfismat.pdf

 Breiðin 
Árið 2022 var kynnt sigurtillaga hugmyndasamkeppni um Breiðina á Akranesi, um opnun baðlóns og hótels.

 Fjallaböðin í Þjórsárdal 
Fyrsta skóflustungan að Fjallaböðunum í Þjórsárdal í eigu Bláa lónsins hf., var tekin á Suðurlandi af Katrínu Jakobsdóttur forsætisráðherra í nóvember 2022. Í ágúst 2023 var greint frá því að fjallaböðin væru ekki í umhverfismati þegar að verkefnið var stækkað um helming. Böðin verða í grunni gömlu Þjórsárdalslaug. Í ágúst 2025 var greint frá því að uppsteyta á mannverkinu, sem að verður að mestu leyti inni í fjallinu Rauðukambar væri hafin. Í mannverkinu verður einnig hótel og verður stefnt að opnun vorið 2028.

 Krossavíkurböðin 
Við Krossavík við Hellissand á Snæfellsnesi hyggst leikarinn og athafnamaðurinn Kári Viðarsson reisa baðstað. Deiluskipulag fyrir böðin var samþykkt árið 2022.https://www.snb.is/static/files/eldra/2023/01/2022-09-umhverfismatsskyrsla-krossavik.pdf

 Langisandur 
Í mars 2023 var tilkynnt að fyrirhugað væri uppbygging hótels og baðlóns við Langasand á Akranesi, þar sem að nú þegar er strandstaðurinn Guðlaug.

 Hvítisandur 
Tilkynnt var um sjóböð við Hvítasand á Önundarfirði skammt frá Ísafirði á Vestjförðum í ágúst 2023. Böðin munu nýta varmaorku úr sjó til að hita laug, potta og sturtur og verða staðsett í gamalli sandnámu.

 Brákarey 
Í júní 2024 spratt upp hugmynd um opnun baðlóns og hótels á Brákarey í Borgarnesi.

 Hoffell 
Í júní 2024 keypti Bláa lónið hf. jörð í Hoffelli við rætur Vatnajökuls skammt frá Höfn í Hornafirði. Þar mun rísa baðlón og hótel sem mun hafa útsýni yfir jökullón Hoffellsjökuls. Baðlónið mun vera fyrsta í heiminum þar sem að allt vatn mun vera endurnýtt.

 Reykjaböðin 
Frakvæmdir hófust í september 2024 við náttúruböð á Árhólmasvæðinu í Hveragerði. Böðin eru fyrsti áfanginn í ellefu þúsund fermetra heildstæðri ferðaþjónustu sem rísa mun á svæðinu. Stefnt er að opnun í upphafi árs 2026.

 Crater Lagoon 
Í september 2024 var tilkynnt að baðlón á stærð við Bláa lónið myndi opna í Hveradölum í Ölfusi á Suðurlandi, með vinnutitilinn Crater Lagoon. Stefnt er að opnun árið 2028.

 Eldri hugmyndir 

 Perlan 
Í júní 2024 var tilkynnt um að Zeppelin Arkitektar vildu endurvekja rúmlega tíu ára gamla hugmynd um að leitast eftir samstarfsaðila til þess að kaupa Perluna í Reykjavík og breyta í baðlón, heilsulind og hótel.

 Efri-Reykir 
Í nóvember 2016 var tilkynnt um opnun baðlóns og hótels við Efri-Reyki í Bláskógabyggð á Suðurlandi í teikningu Zeppelin Arkitekta.https://vatnsidnadur.net/wp-content/uploads/2016/12/efri-reykir.pdf Í nóvember 2020 var tilkynnt að unnið væri að fjármögnun á verkefninu, sem var talið kosta um sjö milljarða.

 Mermaid Geothermal Spa 
Í desember 2021 var tilkynnt um uppbyggingu sjóbaða að nafni Mermaid Geothermal Spa á Garði á Reykjanesi. Framkvæmdir voru fyrirhugaðar kosta milljarð króna.

 Tilvísanir 
Flokkur:Sund á Íslandi
Flokkur:Afþreying á Íslandi